Jaga pakkumist sõprade või perega
#000001
majutus valitud hotellis, kogu reisi perioodil;
#000002
Beruwala ranna ääres asuvas hotellis The Palms on merevaatega toad. Kuurorthotellil on ka välibassein, neli söögikohta ja spordikeskus. Tubades on plaaditud põrand, konditsioneer, televiisor ja kaabeltelevisioon. Samuti on moodsates tubades minibaar ning tee ja kohvi valmistamise võimalus. Privaatsetes vannitubades on föön. The Palms paikneb 10-minutilise autosõidu kaugusel Kande Viharaya budistlikust templist. Mirissa, populaarne vaalavaatluskoht, jääb ligikaudu tunniajalise autosõidu kaugusele mööda Southern Expressway maanteed. Hotelli The Palms aiavaatega vabaõhurestoran pakub Aasia ja lääne toite. Mereandide austajatele on vabas õhus ka restoran Fisherman's Wharf. Lisaks on kohapeal baar ja kohvik. Hotelli vastuvõtu personal võib korraldada väljasõite UNESCO maailmapärandi nimistusse kuuluvasse Galle linna. Vaba aega saab sisustada lisaks süvamerekalastamise ja tiibvarjuspordiga.
#000003
Pealinnast Colombost allapoole ulatuvas Sri Lanka lõunaosas on mitmeid kuurorte, metsikuid randu ning ka suuremaid linnu. 150 km pikkune rannik Colombost lõuna pool jätab kordumatu mulje nii ajalooarmastajatele kui veespordi ja meelelahutuse sõpradele, looduseuurijatele ning ka nendele, kes soovivad lihtsalt ilusal rannal hästi puhata.
#000004
Wadduwa randasid pikendab edasi lõuna poole veel üks Sri Lanka lääneranniku paljude hotellide ja puhkekohtadega lõik, mida nimetatakse Waskaduwaks. See kuurordiala paikneb Kalutara – saare mereäärse kultuuripealinna – läheduses. Nagu paljudes kohtades Sri Lankal, võtavad teid Waskaduwas vastu imeilusad rannad, linna ümbrusse ilmuvad uued hotellid, kasvab turistidele pakutavate teenuste arv, rannik on täis pikitud mereande pakkuvaid restorane. Siit on kerge jõuda mitte ainult Kalutarasse, vaid ka teistesse saare suurematesse linnadesse. Igal aastaajal on Waskaduwas suurepärased tingimused vee all ja vee peal ujumiseks. See kuurort piirneb vahetult Kalutaraga, Sri Lanka mereäärsete kuurortide kultuuripealinnaga.
#000005
Kalutara linn on täis koloniaalajastu veetlust. Portugallaste, hollandlaste ja brittide valitsemisajal rajati Kalutarasse fort, mõis ja teised tolle ajastu stiilis hooned. Siin on palju budistlikke templeid. Need, kes otsivad meelelahutust, leiavad linnast palju restorane ja baare. Peene liivaga kaetud rannad jagunevad kaheks: rahulikumaks põhjaosaks ja rahvarikkamaks lõunaosaks.
#000006
Beruwela ja Bentota kuurordid asuvad Colombost umbes 65 km kaugusel eraldatuna Bentota jõega. Beruwela on kaluriküla, mille sadamas tegutseb igal hommikul kalaturg. Hotellides pakutakse spaa- ja ajurveda teenuseid. Beruwela lähedal Kosgodas paikneb kilpkonnade haudejaam. Kuurort on kuulus oma suurimate metsikute liivarandade poolest. Samuti pakutakse siin laia valikut veespordialaseid meelelahutusi. Bentota on üks arenenumaid kuurortlinnu. Siin on palju rannarestorane, kohvikuid ja poode. Palju on baare, mis eriti elavnevad reedeti ja laupäeviti. Suurepärased liivarannad võimaldavad veespordist rõõmu tunda. Linna kõrval voolab Bentota jõgi, mille laguunidel korraldatakse romantilisi lõbusõite.
#000007
Kaluriküla Ahungalla on ennast sisse seadnud Sri Lanka läänerannal, Induruwast mõni kilomeeter lõuna pool. Siit leiate võluva palmidesse kasvanud ranna, palju restorane ja käsitööpoekesi ning küla naabruses paikneva Kosgoda kilpkonnade haudejaama.
#000008
Colombost 100 km lõuna poole jääv Hikkaduwa on juba ammu tuntud Sri Lanka populaarseima kuurordina, mis on kuulus oma suurepäraste lainelauasõidu kohtade ja korallrahude poolest. Linnake pakub laias valikus toitu, meelelahutust ja kauplusi. Ilmselt on see ainus rannikuäärne paik, kus säilib eriline puhkusemeeleolu, kauplustest võib osta kuurordirõivaid, rentida jalgrattaid, tellida sukeldumistunde ja osta mitmesuguseid suveniire, batikkangaid ja ehteid. Praegusel ajal on see populaarseim koht noorte seas, aktiivne ööelu puhkepäevadel meelitab ligi noori lankalasi, kes otsivad linnavälist lusti ja lõbustusi.
#000009
Galle on riigi vanim ja enne Colombo sadama asutamist peamine sadam. Selle avastasid portugallased, seejärel hõivasid sadama hollandlased ja pärast neid britid. Galles asub UNESCO maailmapärandi nimistusse kuuluv Hollandi fort, koloniaalajastuga seotud paigad, muuseumid ja templid. Linn on kuulus pitside, elevandiluust nikerdiste ning vääriskivide graveerimise ja lihvimise poolest. Suurepärane on ka liivarand, kus võib näha erilisel viisil kala püüdvaid mehi. Nad seisavad ookeanipõhja kaevatud ritvadel ja ootavad saaki.
#000010
Galle linna lähedal, 130 km kaugusel Colombost, jõuavad lõunasse kulgevad rannad Unawatunasse – ühele Sri Lanka muljetavaldavamale rannikule, kus hotellid ja turism on kokku põimunud kauni ja ainulaadse loodusega. Unawatuna randade läheduses asuvad korallrahud, merikilpkonnade ja paljude muude ookeaniasukate elupaigad. Siin valitsevad head tingimused lainelauasõiduks, ümbruskonnas võib vaadelda paljusid linde, sealhulgas ka väljasuremisohus liike. Siit on lihtne suunduda ürgmetsa ja rahvusparkidesse, kus elutseb hulgaliselt loomi.
#000011
Galle linnast veel edasi, 140 km Colombost lõuna pool, ulatuvad seal laiuvad rannad Koggalani, mis üllatab mitte ainult kalurite poolt randa väljaraiutud kalapüügipostidega, vaid ka samanimelise järvega. Järve ümber keeb linnaelu. Väina kaudu ookeaniga ühenduses oleva mageveekogu juures on palju linnulärmi ning see on täis pikitud saari, millest ühele on rajatud budistlik tempel. Linnakeses pakutakse võimalust tellida populaarseid ringreise Koggala järvele, ookeanirannal, nagu ka teistes kuurortides, võib nautida päikest ja kohevat liiva. Need, kes soovivad näha rohkemat, peaks külastama Martin Wickramasinghe rahvaloomingu muuseumi. Linnakese lähedal asuvad ka teeistandused ning muuseum, kus saab tutvuda Sri Lanka teekasvatuse, -koristuse ja -valmistamise traditsioonidega. Koggalast leiate maitsvat toitu pakkuvaid väikeseid restorane.
#000012
Kui soovite leida maapealset paradiisinurgakest, minge Tangalle kuurorti. See laiade plaažide ja nende kohale kummardunud palmidega rannik meenutab tõepoolest paika, kuhu puhkuse ajal sattuda tahaks. Tangalle randadel paiknevates restoranides saate proovida värskeid mereande, rannalähedased hotellid aga võluvad oma vaikusega. Kui soovite vaba aega aktiivsemalt veeta, võite paadiga Tangalle laguunil lõbusõitu teha, külastada džunglist ümbritsetud Mulkirigala budistlikku templit, kilpkonnade ja lindude kaitsealasid ja Bundala rahvusparki. Tangalles asub lainelaudurite kool ning randasid uhuvad sageli suured lained.
#000013
35 km kaugusel Colombo rahvusvahelisest lennujaamast ja 3 km kaugusel ookeani rannikust asuv Marawila lausa õhkab rahu. Pidevalt kärarikka Negomboga võrreldes, kus on palju baare, kauplusi ja restorane, pakub Marawila palju võimalusi rahulikuks puhkuseks. Lisaks sellele pole siin veel nii palju suuri hotelle ja seepärast on enamik puhke- ja majutusteenuseid hubased, odavad ja looduslähedased. Marawila suurimaks eeliseks on pikad, kuldsed, palmidega ääristatud ja puhtad rannad.
#000014
Waikkal on lärmaka Negombo läheduses asuv rahulik ja maaliline kuurort lennujaamast 18 km kaugusel. See vaikne ja turistide poolt harvem külastatav maanurk on suurepärane valik neile, kes soovivad rahulikku rannapuhkust veeta. Waikkal on tuntud pikkade ja laiade randade poolest. Teisest küljest meeldib see koht loodusesõpradele. Kuurordi ümbruses võib näha 90 linnu- ja 50 troopiliste liblikate liiki. Siin kasvavad jõekallastel ühtainsat liiki palmid. Veega seotud meelelahutuse armastajad leiavad Waikkalist mitmesuguseid sukeldumisteenuseid ning saavad Maha jõel kanuusõitu teha. Peatudes kuurordis, käige kindlasti ära kohalikul turul, kus puutute kokku kohalike inimeste kultuuri ja traditsioonidega.
#000015
Negombo on lennujaamale kõige lähemal asuv elav linn. Lennukite maandumisrada kulgeb Negombo laguuni kõrval ja seepärast võtab linn saabuvad turistid vastu esimesena. Kuigi turism on linna majandusele eluliselt tähtis, mängib siin olulist rolli ka kalandus. Seetõttu tasub Negombos kindlasti maitsta värsket tuunikala-, hai-, krabi-, merivähiliha ja muid mereande. Räägitakse, et Negombo krevetid on parimad kogu Sri Lankal. Kuurordis võite külastada mitmeid kohalikke baare ja käsitööpoekesi, imetleda ajaloolisi hooneid. Linn oli kunagi peamiseks kaneeli väljaveosadamaks, seetõttu kujutab enamik hooneid, sealhulgas ka XVII sajandi Hollandi fordi väravad ja vanad kristlikud kirikud, endast Hollandi ja Portugali kultuuripärandi mälestusmärke. Peene liivaga kaetud randadel pakutakse laia valikut veespordialast meelelahutust. Negombo on Sri Lanka värav, kust tasubki selle troopikasaarega tutvumist alustada.
#000016
15 põhjust reisida vähemalt kord aastas
#000017